Det er en misforståelse. Kvinden betalte mig ikke løn i syv år.
-Hun er upålidelig. -Jeg er ikke dommeren, min pige.
Kan De sende besked til nogen?
Alfie Burrow, ansat hos den nye lady Penwood i Penwood House.
Din arbejdende ven eller andre, som vil tale din sag,
vil sandsynligvis ikke blive troet.
Kvinden, som sendte mig efter dig, vil sørge for,
at hvis nogen taler din sag, bliver det deres ruin.
Jeg kan sende bud efter, hvem du vil,
men sørg for, du er deres offer værd.
De har ret.
Tag tæppet.
Hvis du bliver dømt,
ender du bag tremmer.
I bedste fald.
Kære overklasse.
Hendes Majestæt Dronningen beærer Dem med en invitation
til sæsonens største begivenhed.
Det bliver, som alle dronningens baller,
årets mest spektakulære aften.
Fuld af vidunderlige skuer, trylleskær, fornøjelser og den slags.
Deres tilstedeværelse udbedes. Deres stilighed er påkrævet.
Deres ubegrundede fravær vil blive bemærket.
Sæsonen giver da lidt håb.
Da vi bærer sorg, forventes vi ikke at deltage i dronningens bal.
-Undskyld, jeg forsøgte blot… -Naturligvis er jeg lettet.
John og jeg holdt meget af at undgå selskabelighed.
Og bemærk, at dette er en festlighed til ære for lady Agatha Danbury.
Hun har besluttet at rejse fra London til…
…et andet sted.
Er det ikke at fornærme lady Danbury?
Den del er skrevet med meget lille skrift.
Jeg kan dårligt læse det.
Da dronningen ikke kan kritisere Whistledown,
har hun måske fundet en ny fjende.
Ved du noget, Rae?
Om lady Danbury og dronningen?
Det vil jeg ikke påstå.
Nej.
Naturligvis ikke.
Rae er en god husholderske. At du savner Varley…
Savner Varley? Hvor får du den besynderlige idé fra?
Jeg tænker ikke på hende.
Hver morgen har jeg overvejet at rejse.
Indtil i dag.
Enkefruen var ganske behagelig, da hun vågnede.
Det skyldes, at hun fik sin tidligere tjenestepige anholdt i går.
Og i dette øjeblik…
…vil lord Stotter bag denne dør fri til miss Li.
Ja!
Min kommende hustru.
Vi ses snart, og med lidt held hver dag derefter.
Du har indgået sæsonens parti!
-Se min ring! -Tillyk…
Du må vælge tøj til dronningens bal. Det perfekte sted at kundgøre forlovelsen.
-Hvor skal du hen, mama? -Hen til fængslet.
Ved du ikke det? Jeg har hørt, du ledte mama til Sophie.
Rosamund!
Har du fået Sophie anholdt?
En tyv bør ikke undgå straf.
Sophie er ikke en tyv. Hun har altid været god mod os.
Jeg vil ikke høre et ord mere fra dig. Jeg er snart tilbage.
Du har gjort det godt, Rosamund.
Skal du ikke lykønske mig?
Tillykke, søster.
-Hvor er hun? -Det er min fejl.
Jeg troede, hun var en tyv, og hjalp enkefruen med at finde hende.
Miss Posy har forklaret, at jeg tog grueligt fejl.
Denne Sophie arbejdede i dette hus under enkefruen, ja.
Men har hun familie?
Færre ord, om jeg må bede. Jeg ved, hvem vi skal tale med.
Er det et automatiseret stegespid?
De to ønsker at tale med dig om noget meget vigtigt.
Hyacinth kan vise dig sin samling af hårbånd.
-Hun har føjet nye til. -Den er ikke imponerende.
Jeg kan vente med at rejse til Eton og være sammen med dig.
Nej, gør ikke det.
Jeg er meget taknemmelig for jeres støtte og opmærksomhed, men…
Jeres søster ønsker vist, at vi opfører os normalt.
-I hvert fald i et stykke tid. -Ja. Tak.
Måske kan vi tale om en anden.
-Hvordan har du det, mor? -Hvordan har lord Anderson det?
-Lord Anderson, han… altså… -Mor, jeg må tale med dig om Sophie.
Undskyld, jeg forstyrrer.
Francesca…
Imponerende eller ej, så vil jeg se dine hårbånd. Kom.
Også dig, Gregory.
Spurgte du hende?
-Om hvad? -Hvem?
-Nej, hun var rejst sin vej. -Ved du hvorhen?
-Undskyld. -Hvem taler vi om?
Sophie er rejst til Amerika. To skibe afgik samtidig. Jeg fandt hende ikke.
-Jagtede du Sophie til havnen? -Din bror er forelsket i din kammerpige.
Hun rejste midt om natten uden at sige farvel.
-Frue. -Hvabehar?
-Hvad? -Skriv ikke om det.
-Lady Whistledown er væk. -Hvordan chartrer man en båd?
Måske er det ikke for sent.
-Det skal nok gå. -Rolig.
Vil alle tie stille et øjeblik?
Jeg beder Dem. Hazel har noget at fortælle.
Jeg er ked af at afbryde, men jeg har godt og dårligt nyt.
Det gode er, at mr. Bridgerton ikke skal bruge en båd.
Du har besøg.
Goddag, Sophie.
Uforskammet.
Du bør være taknemmelig for, at en dame opsøger et så uhumsk sted.
Især fordi jeg vil hjælpe dig.
-Hjælpe mig? -Ja. Jeg vil vise storsind.
Du kan undgå en retssag, offentlig ydmygelse
og vanære for Bridgertons for at have huset dig.
-Hvordan? -Med en tilståelse. Naturligvis.
Alt ville være meget nemmere,
hvis du medgav at foregive at være en anden, og at du stjal fra mig.
-Det gjorde jeg ikke. -Jo.
Du har stjålet alt fra mig.
Jeg vil ikke bekende for at gøre dit liv nemmere.
Du har altid truffet dårlige valg.
I det mindste får du nu, hvad du fortjener.
Vagt! Jeg er færdig.
Det vil ikke gå dig godt.
Uden vidner til at tale din sag
og med vidneudsagnet fra enkefru lady Penwood…
Jeg beder Dem…
Miss Baek, De må ikke udtale Dem.
Jeg har ikke andre muligheder end at idømme Dem…
Hr. dommer! De skal straks løslade den kvinde.
-Hvad skal det betyde? -Hvem er De?
Benedict Bridgerton, viscount Edmund Bridgertons søn,
viscount Anthony Bridgertons bror.
-Og hertugen af Hastings' svoger. -Mr. Bridgerton er en andenfødt søn.
Pigen har bestjålet en grevinde.
Besudler De min ære på grund af skospænder?
De må have været kostbare.
Miss Baek har tjent hos mig i flere måneder.
Baseret på hendes karakter er anklagerne med sikkerhed grundløse.
-Bestemt ikke. -Har De beviser?
Må jeg bede Dem gebærde Dem med anstand
og agere i overensstemmelse med Deres rang og værdighed?
Lady Penwood.
Hvis familien ville godtgøre Dem værdien af skospænderne,
ville De så lade Deres anklager mod miss Baek falde?
Ja, vi betaler gerne.
Det vil være utilstrækkeligt,
da hun også er anklaget for at optræde som adelsdame
iklædt sølvkjole ved maskeballet, som enkefru lady Bridgerton afholdt.
-Jeg kræver retfærdighed! -Vi må forberede et forsvar.
Forsvaret må være,
at hun har svækket mr. Bridgertons dømmekraft ved at forføre ham.
Vel har jeg ej.
-Hvor vover De at antyde, at min søn… -Ro! Jeg vil have ro!
Dommer Burton, vi skaffer miss Baek en sagfører.
Vil De i mellemtiden hjælpe mig i min kvide?
Hun er kammerpige hos mig, og jeg kan ikke undvære hende.
Jeg bønfalder Dem om hjælp.
Vil De løslade hende i min varetægt, til sagen er afgjort?
Vi vil være taknemmelige, hvis De vil føje min arme mor.
Miss Baek løslades mod kaution på betingelse af,
at hun bliver i Bridgertons husholdning,
og at De garanterer, at hun ikke forlader bemeldte husholdning.
Men jeg vil foreslå, at De taler sammen.
Kan De ikke selv tale Dem til rette,
mødes vi om en uge for at afgøre miss Baeks skæbne.
Der bliver ingen aftale.
-Hun skal i fængsel. -Det vil vise sig.
Vil dronningen billige, at De huser en forbryderske,
som De har tilladt at forføre Deres søn?
Vil hun lade Dem blive i det gode selskab?
Skal vi finde ud af det?
Jeg er dybt taknemmelig, men De skulle ikke have gjort Dem den ulejlighed.
Hvorfor sendte du ikke besked til os? Forhindrede betjenten det?
Nej, jeg mente, De havde fået nok af mig.
Jeg stak bare af. Jeg ville ikke bebyrde Dem.
Det var godt, vi fik besked.
Mange holder af dig, Sophie. Det håber jeg, du er klar over.
Men faren er ikke ovre.
Taber enkefruen i retten, kan hun prøve at vinde offentligt.
Og hører dronningen om jeres… hengivenhed, kan det vække så stor skandale,
at selv at flytte på landet ikke ville hjælpe dine yngre søskende.
Det er der ingen nem løsning på.
Jeg er glad for, at du er hos os, Sophie.
Velkommen hjem.
Dit værelse er gjort klar. Sig endelig til, hvis vi har glemt noget.
Jamen mit kammer er ovenpå hos tjenestefolkene.
Ikke længere.
Lady Bridgerton har sagt, at du er gæst, til retssagen er forbi.
Eller til dit forhold til mr. Bridgerton formelt er bragt i orden.
-Hvorfor sagde du ikke noget? -De har intet forhold, Hazel.
Men lady Bridgerton har meddelt,
at hendes søn skal blive væk fra dit værelse.
Og du fra hans.
-Naturligvis. -Jeg har spioner overalt.
Kom, Hazel.
-Hvor længe har du vidst det? -Jeg fandt din halskæde i går aftes.
Den sølvklædte dame havde samme vedhæng.
Jeg ville ikke lyve for dig, men…
Jeg kunne ikke bære at skuffe dig ved at afsløre,
at kvinden, du havde ledt efter, ikke var en fortryllende, ung dame, men…
…mig.
Det sidste, jeg føler ved at vide, det var dig, er skuffelse.
En stor del af mit liv har jeg være ensom i selskab med andre.
Jeg faldt for dig ved maskeballet, fordi…
…du så mig.
Bare mig.
Hvilken slags mand ville kun se dig som den sølvklædte dame?
Og dog…
…i al den tid mente du ikke, at jeg kunne kapere sandheden.
Måske fordi din kærlighed til mig ikke var, som jeg troede.
Benedict.
Mrs. Wilson har bedt mig holde øje med, at De bliver på Deres egne værelser.
Jeg trænger til en lur.
Vi må håbe, vi kan holde Sophie ude af fængsel.
Jeg vil nødig bede dig om noget kort før din afrejse,
men i en perfekt verden…
Hvis dronningens velsignede deres ægteskab, kunne skandalen undgås.
Det er en eventyrlig historie.
Tjenestepigen, den forelskede herre.
Måske for eventyrligt for Hendes Majestæt.
Dronningen har satset en del på, at Benedict gifter sig i denne sæson.
Det er usandsynligt, men jeg gør gerne et forsøg.
Og jeg tror, hendes far er adelig.
-Hjælper det på tingene? -Ikke hvis moderen var tjenestepige.
Selv hvis Sophie ikke var blevet degraderet til tjenestepige,
ville overklassen aldrig acceptere, at en herre tog en illegitim hustru.
Jeg er bange for, at deres bedste håb er stille og roligt at fortrække til landet.
Jeg kan udsætte min rejse. I tilfælde af en skandale kan jeg så…
Agatha, nej.
Det er din tur. Det er pænt af dig at gøre et forsøg med dronningen, men nej.
-Nej, du skal rejse. -Violet Bridgerton…
Jeg vil savne dig.
Jeg vil også savne dig.
Rigtig meget.
Var der noget, miss Baek?
Sig Sophie, John.
Har der været besøg til mig?
Nej, ikke mig bekendt.
Du er flot i aften, John.
-Mener du det alvorligt? -Selvfølgelig.
For jeg har været i tvivl om, om du er interesseret.
-Du er berygtet. -Det var, før jeg mødte dig.
Jeg mente, at…
Jeg har prøvet at finde en måde at komme over til dig.
-Jeg blev vred, da du ikke genkendte mig. -Det ved jeg.
-Undskyld. -Først var jeg vred.
Men så indså jeg, at det er ligegyldigt.
Du har vist mig stor kærlighed, mere end jeg har følt meget længe.
Og at jeg ikke stolede på det…
Den eneste, som jeg ved, elskede mig, var min far.
Han var den sjette jarl af Penwood, Richard Gun.
Han lovede altid at tage sig af mig, og det troede jeg på.
Jeg troede på hans kærlighed.
Men efter hans død stod det klart, at jeg havde taget fejl.
Blev du tjenestepige på grund af ham?
Han testamenterede intet til mig. Det gjorde Araminta meget klart.
Så du testamentet?
Nej, jeg ville ikke såres dybere.
Sophie.
Det er tydeligt, at hun foragter dig.
Det har hun altid gjort.
Hvorfor troede du på, hvad hun sagde om din far?
Jeg…
Jeg ved det ikke.
Jeg troede hende bare.
Troede, at min far ville glemme mig.
Troede, at den kærlighed, jeg følte, var selvbedrag.
Troede, at du ikke ville genkende, elske eller binde dig til mig.
Sophie.
Naturligvis elsker jeg dig.
Tror du på mig nu?
Jeg skulle ikke have bedt dig blive min elskerinde. Det er jeg ked af.
I går aftes kom jeg for at spørge om det, jeg skulle have spurgt om for længst.
Lad være.
Ikke nu.
Jeg har min families velsignelse, Sophie.
Ikke mens retssagen lurer, og din families omdømme er i fare.
Lad os vente.
Jeg elsker dig.
Jeg elsker dig, Benedict.
Vil du gøre mig selskab?
Det er for risikabelt.
Så lader vi være.
Vend dig om.
Det behøver du ikke mere.
Jeg håber ikke, De er vred på mig.
Jeg er helt og aldeles rasende.
Det mest spændende i mit hjem skete lige for næsen af mig,
og jeg opdagede det slet ikke.
Godt, for jeg vil bede Dem om en tjeneste.
Jeg vil bede Dem hjælpe mig med at komme ind i Penwood House.
Jeg er glad for, du er kommet.
Lidt overrasket, men glad.
-Jeg går ind for at lade fortiden hvile. -Ja, det gør jeg også.
Vi har meget at tale om, som bør lægge beslag på flere minutter.
Jeg er lutter øren.
Jeg hørte, du havde malet om
med lyserødt.
Jeg må sige, det er yndigt. Det er meget…
…dig.
Alfie!
-Hvad gør du her? -Min fars testamente. Det er…
Det er i herreværelset.
Araminta vil have mig fængslet. Jeg må vide, hvad der står.
Du bør sætte dig ned, inden du slider spor i tæppet.
Undskyld.
Lady Danbury var ikke optimistisk,
men jeg er overbevist om, at alt ordner sig.
Vi finder en udvej som altid.
Sophie var altså den sølvklædte dame.
Jeg synes, jarlen af Penwoods datter fortjente at komme til et bal.
Hvad nu, hvis jeg ikke kan gøre det?
Bo permanent på landet.
-Være ægtemand. -Tvivler du på dine følelser for Sophie?
-Nej, jeg tvivler på mig selv. -Hvorfor?
Har jeg ikke skuffet dig hele mit liv?
Jeg har aldrig været skuffet over mine børn.
Måske har jeg af og til været streng mod dig,
men det er der en grund til.
Det skyldes, at du var den, jeg lignede mest som barn.
Hvad mener du?
Børn kan bedre forestille sig et spøgelse i en mørk gang
end deres mor som ung.
Jeg må indrømme, at jeg næsten har glemt den pige.
Hvordan var hun?
Hun var impulsiv,
lidenskabelig, vild, ubekymret,
brændte efter at opleve alt, hvad livet havde at byde på,
og ønskede altid at gøre det modsatte af, hvad hendes forældre ønskede.
Anthony er præcis som jeres far.
Men dig, du er min søn,
helt og aldeles.
Hvad blev der af hende?
Jeg fandt kærligheden.
En kærlighed, som slukkede min vilde oprørstrang.
Jeg havde ikke brug for den. Jeg var lykkelig.
Sådan føler jeg for Sophie.
Så vil din kærlighed gøre dig i stand til at overkomme alt.
Jeg håber ikke, du har lagt den vilde, ubekymrede, unge pige bag dig.
Hun lyder herlig.
Det var hun.
Det må være i det her.
Lily syntes, hun så dig. Jeg måtte se efter.
-Irma. -Ved du, hvor nøglen er?
Vi søger hendes fars testamente.
Jeg har set herren åbne det med en nøgle fra skuffen her.
Hvilken er det?
Det aner jeg ikke.
Vil du også bruge den lyserøde til godset?
Eloise, jeg har meget svært ved at tro, at du er kommet for at rose min farvesans.
Kan en ung dame ikke blot have lyst til at drøfte farven lyserød?
Jeg kender dit ærinde.
Du har omsider givet efter for manien.
Ægteskabsmanien.
Du forestiller dig omsider, hvordan det ville være at have en mand.
Og du vil gerne vide det.
Ja.
Jeg er ganske overvældet af…
…galskaben.
Det var svært i sidste sæson ikke at nære de samme drømme om fremtiden.
Jeg forstår din holdning. At ægteskabet stjæler uafhængighed og frihed.
-Mary Wollstonecraft og sådan. -Har du læst Mary Wollstonecraft?
Du talte meget om hende i sidste sæson. Og hvad skulle jeg ellers lave i Wales?
Hun har nogle gode idéer. Men hun værdsætter ikke kærlighed nok.
Den formår at ændre ens liv, Eloise.
Ja.
Det begynder at gå op for mig.
Godt klaret.
Her er det.
"Richard Gun, sjette jarl af Penwood."
Han tildeler Araminta yderligere 4.000 £, hvert år hun huser mig.
Du milde.
Derfor beholdt hun dig. Hun tjente på dig.
Sophie.
Hvad er der?
Jeg kan se, at ægteskabet bekommer dig vel.
I det mindste har det givet mig mit livs salon.
Det er et fremskridt fra Cowper House, ikke?
Du passede ikke i det hus eller sammen med din forældre.
Jeg vil gerne undskylde.
At du nær var blevet gift med en mand, der var tre gange så gammel som dig…
Jeg var alt for…
…selvoptaget til at forstå, hvor svært det må have været,
og hvor meget succes på ægteskabsmarkedet betød for dig.
Tak.
Og alt er vel.
Alt er gået, som det skulle.
Det er det.
Og så viste det sig, at skospænderne var simili.
Kalder man det sladder i dag?
Jeg er ligeglad med skospænder.
Og tjenestepiger.
Uanset hvad jeg mener om enkefru lady Penwood,
hvis dommeren vil tiltale pigen, så må det være sådan.
Enkefruen vil også foreholde Deres Majestæt,
at tjenestepigen har forført en herre.
Benedict Bridgerton.
Er sæsonens mest attråværdige ungkarl blevet forført af en tjenestepige?
Er det sandt?
Nej, det er ikke sandt.
Hun behøvede ikke at forføre ham, for han elsker hende.
Hinsides sund fornuft og forventninger har de fattet godhed for hinanden.
Hun reddede hans liv på landet,
og han faldt for hende, mens hun plejede ham.
En mand, som man troede, aldrig ville kunne binde sig,
blev bevæget af en ydmyg piges ynde og skønhed.
Deres Majestæt havde ret hele tiden.
Benedict Bridgerton er moden til ægteskab.
Det er en skam. Jeg havde ret, da jeg indgik mit væddemål.
Men jeg vil stadig tabe.
Deres Majestæt.
Benedict Bridgerton kan da ikke ægte en tjenestepige, vel?
Jeg havde håbet, vi kunne arrangere et sidste, godt parti, lady Danbury.
Det er en skam, vi slutter med et nederlag.
Brimsley, hvorledes skrider det frem med ballet?
Aldeles glimrende, Deres Majestæt.
Vent! Ikke så hurtigt!
Fanget!
Hvad ved du om, hvad der sker med Benedict Bridgerton?
I har været meget sammen i denne sæson.
Hvad ved du?
Du ved noget. Du har skjult noget for mig.
Hvis du ved, jeg har skjult noget, så har du også skjult noget.
Der er en simpel pige, han ikke bør være sammen med.
Det er en pige i Bridgerton House.
De er forelskede, og enkefru lady Penwood vil have hende fængslet.
Det tog fire timer at hjælpe dronningen med at vælge blomster til ballet.
I går blev det drøftet, om pommeranerne skulle barberes, så de lignede løver.
-I forgårs… -Alice.
-Vi kan flytte på landet, hvis du vil. -Nej, det kan vi ikke.
Man kan ikke bare forlade dronningen.
Og det vil jeg ikke. Men jeg vil udrette noget.
Lady Danbury hjalp med at ændre samfundet.
Jeg pynter op.
Ikke engang det. Jeg siger ja eller nej, mens tjenestefolkene pynter op.
Vi fik det her liv ud af den blå luft.
Og det har været skønt.
Og endelig kan vi nyde livet, men andre bør også kunne nyde det.
Hvis jeg forsøger at hjælpe tjenestepigen,
vil det enten give mig dronningens fortrolighed eller ødelægge vores familie.
Men jeg vil gerne gøre det.
Så har du min fulde støtte.
Hun har ikke været længe væk, Benedict.
-Mrs. Mondrich. -Goddag.
Alice, det er lidt ubelejligt.
Det ved jeg. Lady Danbury fik ikke dronnings støtte.
Men måske har jeg en løsning.
Mor og jeg har været så urolige.
Lady Penwood insisterede på, at miss Bridgerton blev til middag.
Hvordan gik det?
Jeg så min fars testamente.
Hvad er der?
Min far…
Han holdt sit løfte.
Posy, Rosamund og jeg.
Han gav os lige store medgifter.
Han elskede mig.
Selvfølgelig gjorde han det. Hvordan kan man andet?
Du skal ikke i fængsel.
Enkefru lady Penwood stjal din medgift. Hun er løgner og tyv.
Hvis hun ikke har brugt den, har jeg en medgift.
Det gør mig ikke ægtefødt eller et passende parti.
Jeg er ligeglad med pengene, og om du er passende eller ej.
Mrs. Mondrich kom på visit.
Hun er en af dronningens hofdamer.
-Hun har en plan. -Hvad går den ud på?
Vi skal finde en kjole til dig,
for du skal til dronningens bal i morgen.
Det er et spil for to.
Undskyld.
Det er min familie. Der er en skandale under opsejling.
En skandale?
Fortæl.
Benedict, min bror, er forelsket i en tjenestepige.
Hele familien støtter dem.
Men alle andre i det fine selskab vil rejse børster.
Og det virker trivielt i forhold til…
Er det nu, du vælger at tie?
Jeg er bare overrasket.
Din familie er overraskende.
Jeg vil ikke bebrejde dig, hvis du holder dig fra os, fra mig.
Nej, det er overraskende på en god måde.
Kærligheden er nok ikke altid, som man forventer.
Jeg skal ikke kritisere andres lykke.
Det er en lettelse, at du siger det.
Jeg havde håbet, hvis du ikke var loren ved fortsat at omgås mig,
at du ville blive i London, indtil der er fundet en ny arving.
-Jeg er her. -Det ved jeg.
Men jeg er vist…
…usikker på, hvornår du rejser igen, da du sjældent opholder dig længe et sted.
Du er den eneste, som virkelig forstår.
Hvis du vil have det, bliver jeg.
Det ville betyde meget for mig.
Jeg føler mig nært knyttet til dig.
I lige måde.
Se, hvad vi har reddet fra skarnspanden.
En anelse krøllet, men det giver den karakter.
Det var spild af tid.
Du planlægger stadig ikke at debutere.
-Jeg mener, det ville være en fejltagelse. -Det kan du ikke mene.
Efter din hån af mine lektioner.
Det skal siges,
at de var hån værdige.
Jeg troede, det ville glæde dig.
Du skal ikke blive gammel alene. Vi kan være pebermøer sammen.
Det lyder dejligt, men det er ikke, hvad du oprigtigt ønsker.
Det er i orden at være bange.
Det, som skete med John, er gruopvækkende.
Jeg finder det også meget skræmmende. Nogle ting kan vi ikke styre.
Men vi kan støtte hinanden og sikre,
at vi ikke lader frygten afholde os fra at opleve noget helt særligt.
-Er du nu fortaler for ægteskab? -Fortaler er så meget sagt.
Men efter en sæson ved din side
kan jeg se, at af og til har ægteskabet sine fordele.
Kammeratskab, familie,
en god plads ved en soiré.
Og var det ikke for mors og fars ægteskab,
ville vi ikke alle have hinanden, og det er en stor belønning.
Det meste af tiden.
Der er vel noget om det, du siger.
Men hvis jeg en dag skal finde den rette ægtemand,
vil jeg gerne først lære mig selv bedre at kende.
En glimrende plan.
Sæsonen bliver ikke den samme uden Dem.
De vil utvivlsomt stadig finde måder at more Dem på.
De vil blive savnet.
Især af dronningen.
Nå, men…
…skål for os.
Det er vores aften, Rosamund.
Vi hilser på lord Stotter, og så taler vi med dronningen om Sophie.
Jeg kan godt.
Er vi sikre på, det går? Bør vi ikke vente og tale med dommeren?
Nej. Måske taler enkefruen med dronningen.
Mrs. Mondrich ordner alt.
Skjul dig bag os, når vi sniger dig ind.
Forhåbentlig for sidste gang.
Og De er?
Violet Bridgerton. Enkefru lady Bridgerton.
-Ja, plus tre. -Deromkring. Jeg har så mange børn.
Bridgertons, kom med.
Hvad skal vi så lave?
Det er uvant ikke at være centrum for en skandale.
Lad os nyde det.
Må jeg få denne dans?
Miss Posy.
Miss Bridgerton.
Åh nej, jeg er…
-Jeg var ikke med til… -Det regnede jeg ikke med.
Jeg hilste bare på Dem. Men måske huer det ikke Deres mor.
Lad hende ikke bestemme over Dem.
En veninde har en mor ikke ulig Deres, og veninden har klaret sig glimrende.
Er det sandt?
De har vakt lord Barnabys interesse.
Han beder mig indimellem om en dans,
men min mors opmærksomhed er rettet mod min søster i denne sæson.
Jeg bør ikke lade hende bestemme i hjerteanliggender.
Lord Barnaby er et glimrende parti.
Og Deres mor og søster er optagede.
Gå.
Meget vel.
Miss Posy,
vil De omsider danse med mig?
Lady Penwood.
Man vil tale med Dem.
Vil dronningen?
Det gik jo nemt.
Kom så, Posy.
Nu.
Hav mig undskyldt.
Hvad foregår her?
Jeg troede, dronningen var her.
De bliver nok glad for, at hun er andetsteds.
-Sophie? -Mama, hvad gør hun her?
Syv år.
I syv lange år tjente jeg dig i mit eget hjem.
Jeg spurgte, hvorfor du husede mig så længe.
Nu ved jeg, det ikke skyldtes godhed,
men at min far gav dig et vederlag for hvert år, du husede mig.
Jeg skulle ikke være tjenestepige.
-Hvor ved du det fra? -Fra testamentet.
Min var efterlod mig en medgift.
-Mor. -Stille, Posy.
Tre lige store dele.
En til Rosamund, en til Posy og en til mig.
Du har vel lovet lord Stotter det dobbelte af,
hvad du har fortalt Posy, hun får.
Fordoblet ved hjælp af min andel.
Det er absurd. Hvor vover du at anklage min mor for den slags?
18.000 pund.
Hvor stor er din?
Troede du ikke, min skønhed og charme kunne sikre et parti?
Du mente, det krævede 36.000 pund.
Det er sagen uvedkommende. Hun bestjal mig.
Jeg tog skospænderne, mama.
Det drejer sig ikke om skospænderne.
Pengene til din medgift var vores penge.
Det skulle have været vores penge. Du stjal dem fra os.
Du stjal ham fra os.
Mine piger havde brug for en far og hans kærlighed.
Jeg havde brug for hans kærlighed.
Men i stedet var du der.
Araminta, han elskede også dig. Og dine døtre elsker dig.
Dem begge. Tag det ikke for givet. Tro mig, det er ingen tjent med.
Richard var en god mand.
Men han levede i en drøm.
Han påtvang mig sin største fejltagelse
og overlod det til mig at opfostre et uægte barn.
Jeg har blot forsøgt at beskytte mine døtre.
Mama, vi har aldrig være i fare på grund af Sophie.
Og jeg er træt af at tale om hende.
Hun har stadig foregivet at være adelig.
Den sag kan vi nok selv ordne, da De har begået en værre forbrydelse.
Svindel med en medgift, jarlens testamente og ejendom.
Jeg vil ikke i fængsel.
Hvis De ødelægger mig, ødelægger jeg hende.
Og vice versa. Det er ganske enkelt.
Vi bliver enige om en gensidigt gunstigere udlægning.
Det er en dejlig aften.
Ja.
Deres Majestæt.
Mrs. Mondrich, er De helt rask?
Jeg har forberedt noget til Dem.
Tjenestepigen, som Benedict Bridgerton elsker, er her.
Hvad mener De?
Jeg fik hende hertil, så De kan se forholdet mellem hende og mr. Bridgerton.
Hvis De selv ser det, vil De se, at de elsker hinanden.
Nej, mrs. Mondrich. Får hende ud herfra.
-Deres Majestæt. -Deres Majestæt.
Det vil jeg ikke.
Der var engang nogle kongelige, som ønskede, at De forsvandt.
Men De blev.
Og De er den mest fascinerende kvinde, som har siddet på tronen.
De er velynder af musik og kunst.
De har zebraer i parken, og De elsker sladder.
De har mange interesser,
men De går glip af meget af det fornøjelige i verden
når De ignorerer underklassen, for med al respekt, lady Danbury,
er ikke alle tjenestepiger ydmyge, yndefulde eller simple.
Kvinden, som Benedict Bridgerton elsker,
en kvinde, som formår at få ham til at slå sig til ro?
Hun må være et livstykke.
Hun er så fyrig, at en grevinde besøger et fængsel,
fordi hun er besat af hende.
Deres Majestæt, De går glip af al den gode sladder.
-Det vil jeg ikke. -Jo, De vil.
Og De vil tage ophold på Deres landsted resten af sæsonen.
Nåda, mr. Bridgerton.
Jeg hører, De er forelsket.
Ja, Deres Majestæt.
Tillad mig at præsentere miss Sophie Gun.
Gun?
-Som den afdøde lord Penwood? -Hun er datter af hans fætter.
Sagde De ikke lige, at familieligheden er slående?
Jo.
Hun har boet på landet og er først lige kommet til byen.
-De sagde… -Jeg tog fejl, Deres Majestæt.
Kan De tale?
-Ja, Deres Majestæt. -Er det sandt, hvad De siger?
At De er den afdøde jarls slægtning?
Jeg kan forsikre Deres Majestæt om,
at jeg af fødsel og uddannelse er datter af Penwood House.
De havde været en pragtfuld diamant.
Udmærket.
Var der noget interessant om nogle skospænder?
Nej, det mener jeg ikke.
Det tror jeg nu.
Men fortsæt.
Så er vi kusiner.
Vi er søstre.
Jeg tror, at unge Violet ville være imponeret over dig.
Det tror jeg også.
-De løb en stor risiko. -Ja, Deres Majestæt.
-Det var heldigt, jeg gik med på spøgen. -Ja, Deres Majestæt.
Stik så af.
Jeg finder mig ikke i at blive vildledt.
Har I hørt det?
Lord Stotter er utilfreds med miss Lis nu for lille medgift.
Nej, lad nu være.
Han har altid været en lykkeridder.
Miss Li er ikke min favorit, men familien havde brug for,
at en af pigerne gjorde et parti.
Noget siger mig, at alt vil ordne sig.
Varley!
Hvad gør De her?
Tilgiv, at jeg kommer så sent.
Jeg håber ikke, De vil tigge om at få Deres job igen.
For i så fald skal De vide, at vi er yderst tilfredse med Rae.
Nej, slet ikke.
Jeg er på vej på landet til en ny stilling.
Og jeg vil hente nogle af mine ting, inden jeg forlader byen.
Jeg efterlod nogle… bøger i mit hastværk.
Drillede vi ikke Penelope, fordi hun læste?
Jeg husker ikke, De læste en eneste bog.
Jeg kom også for at få en undskyldning.
For at tage mig for givet, behandle mig som en af familien,
men lade mig slide som et bæst til dårligere betaling.
Det er meget uretfærdigt.
De får ingen undskyldning af mig.
Udmærket.
Måske…
Måske kunne jeg undskylde for
en ting eller to.
De kjoler, jeg tilbød Dem, var umoderne.
Jeg burde have givet Dem noget bedre.
Eller mere i gage.
Det rækker.
-Jeg tilgiver Dem. -Varley.
Jeg har savnet Dem.
De skulle bare vide.
Hende Penwood fik arbejdet her til at virke som en ferie.
Jeg var på vej på landet, fordi hun kom rasende hjem og fyrede mig.
Fyrede hun Dem?
Hvilket fæ kan dog finde på det?
-De skal ikke ud på landet. -Men De har jo Rae.
Ja, men det er et meget stort hus.
Han har fundet sammen med miss Sophie Gun, en slægtning til afdøde lord Penwood.
Miss Gun,
må jeg få Deres første dans?
Det må De, mr. Bridgerton.
Var det ikke absurd?
Det var en vanvittig plan.
Mrs. Mondrich tilfører ny energi.
Men jeg ved ikke, om den lykkedes på grund planlægning,
eller fordi der ikke var en plan.
Én ting havde hun ret i.
De holder af at more Dem.
Latterligt. Det er det bedste, som er sket i denne sæson.
Nej.
Det bedste er, at De vinder væddemålet med mrs. Bridgerton.
Nå ja.
Væddemålet bliver afgjort.
Det var sjovt, lady Danbury.
Vi morer os så godt sammen.
Ja, vi gør.
Jeg vil savne Dem.
Pokkers.
Jeg befaler dem at stoppe.
At stoppe?
Hvordan føles det officielt at være en Penwood?
Underligt.
Men rart.
Må jeg gøre det kortvarigt?
Jeg vil meget gerne gøre dig til en Bridgerton.
Vil du giftes med mig?
Ja.
Ja, jeg vil.
Jeg er lykkelig for, at alt gik godt for din søn.
Også jeg.
De kan gifte sig og blive i byen, hvis de vil.
De er et legitimt par i folks øjne.
Det er godt.
Og nu kan vi bekendtgøre vores nyhed. Giver vi børnene besked i aften?
Er der noget galt?
Jeg…
Det har været en begivenhedsrig aften. Forhaster vi os ikke?
Vi bør ikke udsætte det.
Medmindre du ved noget, jeg ikke ved?
Noget, jeg bør vide?
Jeg har tøvet på grund af børnene, min afdøde mand og Francesca.
Men i dag indså jeg, at jeg også tøver af en anden grund.
Som er?
Jeg har været hustru og mor så længe.
Jeg har helt glemt, hvem jeg var før.
Jeg er lige begyndt at lære den del af mig at kende.
Mit ubekymrede, vilde jeg, og…
…jeg er bange for, at hvis vi gifter os, forpasser jeg chancen.
Men jeg ønsker ikke at miste dig.
Så forstår jeg ingenting.
Er det ikke…
Kan vi ikke fortsætte,
som vi er?
Se hinanden,
men stadig være uafhængige?
Violet, jeg ønsker, at du er lykkelig.
Men det vil jeg også selv være.
Vores tid sammen har været en gave. Jeg vil dele livet med dig.
Jeg ville vente, hvis jeg troede, du en dag ønskede det.
-Men det tvivler jeg på. -Marcus, hør nu. Jeg…
Jeg holder meget af dig.
Det ved jeg. Det kan jeg mærke.
Kære ædle læser.
Er De en anelse rystet?
Har De set miss Stirling? Er hun gået i seng?
-Har miss Stirling ikke givet besked? -Om hvad?
Hun har pakket sine sager og er rejst.
De troede, jeg var væk for altid.
Men der foregår alt for meget til, at denne skribent kan forholde sig tavs,
Så vi er genforenet.
Hvad skal vi?
Jeg vil danse med min forlovede.
Du er dygtig, endda uden musik.
Det er en bedrift i betragtning af, hvem min første danselærer var.
Jeg havde meget at lære.
Genforeningen bunder i omsorg og kærlighed…
-Jeg troede, det var slut med Whistledown. -Det er det. Jeg skriver på min roman.
Hvem har så skrevet det?
…men denne gang med en meget anderledes skribent.
Det er midnat.
Behøver du flygte?
Jeg kan blive,
så længe du vil.
Jeg håbede, du ville blive for altid.
Men indtil videre vil min nye identitet forblive en hemmelighed.
Kære læser. Vi skal nok få det sjovt.
TIL MINDE OM NICHOLAS BRAIMBRIDGE OG TONY COOPER
Lad mig give dig et råd.
Flere råd? Selv på min bryllupsdag skal du være den kloge førstefødte.
Det klogeste, jeg kan råde til, er aldrig at lytte til mig igen.
Far ville være stolt af dig.
Det er jeg.
Hvis bryllup tror du, bliver det næste?
Jeg elsker bryllupper. De bedste mennesker er samlet.
Som gæst.
-Tror du, du vil gøre det igen? -Mig?
En vielse? Nej.
Jeg har oplevet min store kærlighed. En gang er nok.
Sophie.
Benedict.
Kære gæster. Vi er samlet her for Guds åsyn…
De må kysse Deres brud.
Tekster af: Henriette Saffron